als_Latn dik_Latn sag_Latn
Disa çaste më parë, tifo-grupi i Flamurtarit “Flota Kuq e Zi” ka dalë me një deklaratë në faqen e vet të “facebook-ut” ku dënojnë paraqitjen e ekipit të tyre në takimin e luajtur në orën 14:00 në Durrës ndaj Partizanit. Tifozët vlonjatë akuzojnë lojtarët e Flamurtarit për shitje të ndeshjes ndaj të kuqve, duke i quajtur të urryer, për shkak se siç pohojnë tifozët, futbollistët e skuadrës kuqezi kanë vrarë me dashje pasionin e tyre.
Ja deklarata e plotë e “Flotës Kuq e Zi”: “Me ju ishim krenarë. Ishim krenarë, sepse pavarësisht rezultateve nuk ishit përlyer me asgjë dhe ne këtë të gjithë e dinim mirë. Sot ju shitët fanellën më të bukur në botë shitet mundin dhe djersën tonë mundin dhe djersën e presidentit për ca para. Ju sot jeni të urryer nuk jeni më lojtarët tanë. Sot ju jeni pazaerixhinj dhe të akuzuar për vrasjen e pasionit tonë me dashje”, përfundon deklarata e tifo-grupit të Flamurtarit, “Flota Kuq e Zi”.
als_Latn als_Latn